
О Т Ч Е Т
за дейността на   Българската  федерация  на
клубовете  по  спортни  танци през 2022 г.

Настоящият отчет е изготвен в съответствие с Национална програма за развитие на физическата активност, физическото възпитание, спорта и на основание чл. 28, ал.1,т.10 
БФКСТ е в регистъра на ММС и има издаден лиценз №45/ 20-12-2019г.
Официалният сайт на БФКСТ е www.bdscf.org.
Конструктивното разпределение на пълномощията и отговорностите, както на ръководните органи на Федерацията, така и на клубовете, треньорите и съдиите предначертава изпълнение на важна част от Програмата на БФКСТ, в която ясно е написана „необходимостта от това, всеки да знае своята съществена роля в тези процеси и съвестно да я изпълнява“. Приети и актуализирани бяха най-важните нормативни документи за дейността, предвид разразилата се пандемия от корона вирус и жестоките социално – икономически последствия от нея.

Много бързо активирахме работата на ръководството за изпълнение на основната ни стратегическа цел: да обединим усилията на всички ръководства на КСТ за обхващане и членство в БФКСТ, с цел утвърждаване на спортните танци за физическата активност, физическото възпитание и култура, като средство за подобряване на здравето и физическата дееспособност на населението и задоволяване потребностите от системни занимания със спортни танци, както и възвръщане на национален и международен престиж. Предвид активната спортна дейност от 2020 г. до 2022 г. успяхме да увеличим регистрираните картотекирани състезатели, треньори и съдии които са  над 1000 на брой. 



ДЪРЖАВЕН СПОРТЕН КАЛЕНДАР
След тежкия период през 2020 г. БФКСТ  се справи доста по-успешно през 2021 г., а през 2022г., проведе повече от 35 състезания във почти всички области на страната. Състезанията бяха групирани в състезателни комплекси с цел ограничение в пътуванията и ползване на спортните зали. Всички държавни първенства бяха проведени. Спортният календар беще изпълнен на 100%. Традиционните организатори на състезанията бяха подготвени и използваха всяка възможност, за да ги реализират. Домакини на състезания през годината бяха: КСТ „Бешков 2018 „ Долни Дъбник, КСТ “Тандем” - гр. Ямбол, КСТ „Импулс” – гр. Благоевград, КСТ „Импулс 2002” – гр. Велинград, КСТ The One – Смолян, КСТ „Роза” – гр. Казанлък,  КСТ „Меджик степ” – гр. Чирпан, КСТ „БУРГАС 1975” – гр. Бургас, КСТ „Загора данс” – гр. Ст. Загора, КСТ Фен 2011-Смолян, КСТ “Туида“ – гр. Сливен, КСТ „ Сливен „ гр. Сливен  „КСТ „Варна” – гр. Варна.
През 2022 г. БФКСТ продължи своята дейност относно всички регистри по ЗФВС: Регистър на КСТ; Регистър на спортистите; Регистър на треньорите към БФКСТ; Регистър на съдиите към БФКСТ; 
Изпълнението на ДСК ни дава възможност да направим пълен анализ, за участието на КСТ и класирането им в състезанията от различните възрастови групи, нещо което осмисля тяхното съществуване и бъдещо финансиране от ММС, защото спортните танци са социално значим спорт с възможности и перспективи за развитие.
Докато  бюджетите на всички спортни клубове в голяма част от видовете спорт  бяха увеличени с 30%,  клубовете по спортни танци не получиха никаква подкрепа от ММС , но  упорито продължиха да се сдружават и да работят  в екстремните условия. Отговорността за състезатели и спортисти бе поета сериозно и ръководствата на спортните клубове и федерацията нямаха време да заявяват позиции и да участват в публични протести. 
ГАЛА ВЕЧЕР НА БЪЛГАРСКА ФЕДЕРАЦИЯ НА КЛУБОВЕТЕ ПО СПОРТНИ ТАНЦИ 
На 25.02.2022г. се организира за първи път от десетилетие гала вечер на спортни танци. БФКСТ като лицензирана спортна федерация организира блестяща гала вечер с подготвени шоу изпълнение на шампионите на България в категориите юноши, младежи, състезатели над 19години и сеньори в латиноамериканската и стандартна програма. Бяха наградени и двойките в ранглистата на България с почетни плакети, купи и специални награди. БФКСТ награди и отличии спортен клуб, организатор на турнир и двойка с най – добри успехи. 

НАЦИОНАЛЕН ОТБОР
БФКСТ и КСТ доказаха жизнеността на българските спортни танци , подкрепени с перспективен ресурс от деца, юноши и младежи. Първият спортен лагер се организира в град Бургас пррз месец февруари. Два дни български треньори проведоха занимания и допринесоха за подготовката на състезателите от БФКСТ. През месец април се проведе също спортен лагер организиран от БФКСТ в град Долни Дъбник посредствено след Държавното първенство по възраст и клас в град Долни Дъбник на 30.04.2022. На спортния лагер състезателите имаха възможност да се докоснат до лектори и изявени треньори от България, Молдова, Гърция и др. През м. септември 2022 г. в гр. Ямбол беше организиран двудневен тренировъчен семинар с международно признат треньор Силвия Питон – шесткратна световна шампионка. За централизираната подготовка на Националния отбор, БФКСТ подкрепи участниците и реализацията на семинара съвместно с КСТ “Тандем“ – гр. Ямбол.
През м. септември по време на Държавното първенство се организира също лекция за състезателите от БФКСТ които се занимаваха с бронзовите медалисти от Световното първенство по латиноамерикански танци към WDSF за състезатели над 19г. Едгард Маркос и Алина Новак от Полша които бяха гости в град Ямбол на 23-24-25 септември. 
Успешно завърши и подготовката на състезателите от БФКСТ по програмата към ММС за спорт за високи постижения. Подготовката се проведе в периода на 30.11 – 04.12.2022г. в град Стара Загора в тренировъчната зала на „Клуб по спортни танци Загора Данс“ гр. Стара Загора. На спортният лагер взеха участие и подрастващите деца, юноши, младежи и състезатели над 19г. От спортни клубове от градовете София, Велинград, Пазарджик, Смолян, Стара Загора, Велико Търново, Бургас, Варна и Ямбол. В първата част на програмата на лагера бяха включени сутрешни тренировки за разтягане и физическа подготовка, както и общи тренировки по латиноамерикански и стандартни танци. През втората половина на всеки ден всички състезатели имаха възможност да участват на спортен анализ на всички видове танци и бяха оценявани по критерии от представители на спортни клубове. От името на УС на БФКСТ, искаме да изкажем големи благодарности на г-жа Виолета Михалева за съдействието по организацията на спортният лагер. Благодарности на всички спортни клубове, треньори и състезатели, които успяха да присъстват и взеха участие.
.

МЕЖДУНАРОДЕН СПОРТЕН КАЛЕНДАР
 През 2022 г. в МСК състезателите на БФКСТ участваха активно към Световни и европейски федерации и организации. 
Двойки от Националния отбор взеха участие  и на международни турнири по спортни танци, които се проведоха в България организирани от БФКСТ. Подробен отчет е изложен в таблица за дейността за ДСК и МСК в формуляра за отчет към ММС до 31.03.2023г. 

 
СПОРТНО - ПЕДАГОГИЧЕСКИ КАДРИ
През 2019г. Бяха вписани само двама треньори в регистъра на треньорските кадри на ММС. 
До  края на 2020г те са 29. До края на 2021г. в Регистъра на ММС са вписани : 33 с длъжност „треньор”, 2 с длъжност „старши треньор” 21 с длъжност „помощник треньор” 1 инструктор и 1 с длъжност  „главен треньор” . През 2022г., продължи вписването на треньорите в регистъра. БФКСТ продължава целенасочено да работи за повишаване квалификацията и образованието на кадрите си. БФКСТ работи изключително конструктивно с НСА”Васил Левски”. Ежегодно продължават образованието си в НСА изявени състезатели, избрали треньорската професия. В момента се обучават 12 студента редовно обучение, 6 студента задочно обучение и 14 в курс за следдипломна квалификация. Спортът спортни танци не е в програмата и на спортните училища и придобиването на професионална квалификация по професия от професионално направление „Спорт” става чрез ЦПО. 
В Ценър за професионално обучение се обучиха 10 лица в  професионално направление и код:„Спорт“ код 813Наименование на професията и код:„Помощник-треньор“, код 813100 и успешно завършиха и получиха дипломи. 
Проведен беше трети курс за обучение и изпит на съдии.  Всички съдии са категоризирани и се увеличиха спортните съдии към БФКСТ за 2022г.
По отношение на научно-приложната дейност, много важно е да отчетем липса на усъвършенствани методи за контрол и оценка на ефективността на тренировъчните въздействия в системата на спорта за високи постижения. В България липсват внедрени тестове и изследвания в областта на спортните танци, както и разработени и внедрени тестови методики за оценка на тренировъчните въздействия. Това е една от целите ни за следващия период и доказва колко много перспективи за развитие предлага нашия спорт.

ОРГАНИЗАЦИЯ И  УПРАВЛЕНИЕ
  Българска федерация на клубовете по спортни танци (БФКСТ) проведе повече от предвидените в нормативните документи заседания на УС, СС и ТС и АК на БФКСТ. Проведени бяха повече от 9 заседания на УС и Общо събрание през м.март за 2022 г. УС на БФКСТ работеше конструктивно за развитието и съдействието на спортните клубове с административни документи по дейността им. Ръководството водеше ежедневни разговори с клубовете, треньорите, съдиите и състезателите относно  организирането на  НО, спортни лагери, турнири към ДСК.  Също така се водеше и дейност свързана по програмите спорт за високи постижения и кадрово осигуряване към Министерството на младежта и спорта за 2022г. 

БФКСТ работи и ще работи за прилагане на добри практики за прозрачно управление, като предоставя публичност на решенията и финансовите си отчети. Стремежът е да се утвърди доверие и почтеност в структурите, да се запази и развие доверието на партньорите си и в обществото. Същинското прилагане на принципите на добро управление в спорта е свързано с административна тежест, като начин за смекчаване на риска от корупция и като задължителен елемент в развитието както на елитния, така и на масовия спорт спортни танци. Това за нас е проблем поради липсата на материално-технически стедства- оборудван офис, софтуер за изчисления на резултати от състезания и  др. 
БФКСТ и нейните членове с благодарност приемат възможността да се включат след седемгодишно отхвърляне в Програми на ММС. След постоянна комуникация и работни срещи със служители на Министерството на младежта и спорта, БФКСТ подаде два проекта за кадрово осигуряване и спорт за високи постижения. БФКСТ получи финансиране. Ръководството на федерацията отчете успешно в срок всички финансови и първични документи по програмите за спорт за високи постижения и кадрово осигуряване за 2022г. Резултатите от програмите са положителни както за спортните клубове, така и за треньори и състезатели които се занимават за високи спортни постижения. БФКСТ ще продължи да работи в тясно сътрудничество с ММС и ще положи нужните действия за развитието и просперитета на спортните танци. . 
За постигане на целите е важно да продължи добрата комуникация и координация между спортните клубове и ръководството на БФКСТ. През 2022г. БФКСТ може да се похвали и с подписан договор за офис стая в сградата на ММС. 


Председател на БФКСТ 
Георги Найденов
Приет от ОС на БФКСТ на 04.03.2023г. 

